Oficiālais Vēstnesis L 200 , 24/08/1995 Lpp. 0038 - 0041



Komisijas Lēmums (1995. gada 27. jūlijs), ar ko nosaka tādu trešo valstu pagaidu sarakstu, no kurām dalībvalstis atļauj piena un piena produktu importu, un atceļ Lēmumu 94/70/EK (Dokuments attiecas uz EEZ) (95/340/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/46/EEK par veterinārsanitārajiem noteikumiem attiecībā uz svaigpiena, termiski apstrādāta piena un piena produktu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās līgumu, un jo īpaši ar tās 23. panta 2. un 3. punktu, tā kā Komisijas Lēmums 94/70/EK [2], kurā jaunākie grozījumi izdarīti ar Austrijas, Somijas un Zviedrijas Pievienošanās līgumu, paredz tādu trešo valstu pagaidu sarakstu, kurām dalībvalstis atļauj svaigpiena, termiski apstrādāta piena un piena produktu importu; tā kā, ņemot vērā produktu dažādību, izveido klasifikāciju; tā kā, ņemot vērā gūto pieredzi un jaunāko Zinātniskās veterinārās komitejas ieteikumu ziņojumu par tāda piena apstrādi, kura izcelsme ir mutes un nagu sērgas skartās zonas, to pamatoti pārskata; tā kā skaidrības labad ieteicams atcelt Lēmumu 94/70/EK un sagatavot jaunu sarakstu; tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj tādu trešo valstu svaigpiena un svaigpiena produktu importu, ko uzskaita pielikuma saraksta A daļa. 2. pants Dalībvalstis atļauj tādu trešo valstu piena un piena produktu importu, kam veikta vienreizēja termoapstrāde ar pietiekamu termoiedarbību, kas ir vismaz līdzvērtīga 15 sekundēs 72 °C pasterizācijas procesā sasniegtajai, lai nodrošinātu negatīvu reakciju uz fosfatāzes testu, ko uzskaita pielikuma saraksta B daļa. 3. pants Dalībvalstis atļauj tādu trešo valstu piena un piena produktu importu, kam veikts: vai nu 1. Sterilizācijas process, sasniedzot F° vērtību 3 vai lielāku, vai 2. Sākotnēja termoapstrāde ar pietiekamu termoiedarbību, kas ir vismaz līdzvērtīga 15 sekundēs 72 °C pasterizācijas procesā sasniegtajai un pietiekama, lai nodrošinātu negatīvu reakciju uz fosfatāzes testu, pēc kura veic: vai nu a) i) lietošanai pārtikā paredzētu piena vai piena produktu: - otru termoapstrādi, kurā ir pasterizācija augstā temperatūrā, ultrasterilizāciju vai sterilizāciju, kas jebkurā gadījumā ir pietiekama, lai nodrošinātu negatīvu reakciju uz peroksidāzes testu, vai - sausā piena vai sausā piena produktu otru termoapstrādi ar pietiekamu termoiedarbību, kas ir vismaz līdzvērtīga sākotnējai termoapstrādei, lai nodrošinātu negatīvu reakciju uz fosfatāzes testu, pēc kura veic kaltēšanu, vai ii) piena vai piena produktu, kas nav paredzēti lietošanai pārtikā: - otru termoapstrādi ar pietiekamu termoiedarbību, kas ir vismaz līdzvērtīga sākotnējai termoapstrādei, lai nodrošinātu negatīvu reakciju uz fosfatāzes testu, pēc kura sausajam pienam vai sausā piena produktiem veic kaltēšanu, vai b) skābināšanu, izturot pH līmeni zemāku par seši vismaz vienu stundu, ko uzskaita pielikuma saraksta C daļa. 4. pants Lēmumu 94/70/EK atceļ. 5. pants Šo lēmumu piemēro no 1996. gada 2. februāra. 6. pants Šis lēmums ir adresēts dalībvalstīm. Briselē, 1995. gada 27. jūlijā Komisijas vārdā — Komisijas loceklis Franz Fischler [1] OV L 268, 14.9.1992., 1. lpp. [2] OV L 36, 8.2.1994., 5. lpp. -------------------------------------------------- PIELIKUMS Tādu trešo valstu pamatā apstiprināts saraksts, kuru imports atbilst attiecīgajām dzīvnieku un sabiedrības veselības aizsardzības prasībām ISO valsts kods | Trešā valsts | A | B | C | AL | Albānija | 0 | 0 | + | AR | Argentīna | 0 | + | + | AU | Austrālija | 0 | + | + | BG | Bulgārija | 0 | + | + | BR | Brazīlija | 0 | 0 | + | BW | Botsvāna | 0 | 0 | + | BY | Baltkrievija | 0 | 0 | + | BZ | Beliza | 0 | 0 | + | | Bosnija un Hercegovina | 0 | 0 | + | CA | Kanāda | 0 | + | + | CH | Šveice | + | + | + | CL | Čīle | 0 | + | + | CN | Ķīnas Tautas Republika | 0 | 0 | + | CO | Kolumbija | 0 | 0 | + | CR | Kostarika | 0 | 0 | + | CU | Kuba | 0 | 0 | + | CY | Kipra | + | + | + | CZ | Čehija | 0 | + | + | DZ | Alžīrija | 0 | 0 | + | EE | Igaunija | 0 | + | + | ET | Etiopija | 0 | 0 | + | GL | Grenlande | 0 | + | + | GT | Gvatemala | 0 | 0 | + | HK | Honkonga | 0 | 0 | + | HN | Hondurasa | 0 | 0 | + | HR | Horvātija | 0 | + | + | HU | Ungārija | 0 | + | + | IL | Izraēla | 0 | 0 | + | IN | Indija | 0 | 0 | + | IS | Islande | + | + | + | KE | Kenija | 0 | 0 | + | LI | Lietuva | 0 | + | + | LV | Latvija | 0 | + | + | MA | Maroka | 0 | 0 | + | MG | Madagaskara | 0 | 0 | + | MK | Bijusī Dienvidslāvijas Maķedonijas Republika | 0 | + | + | MT | Malta | + | + | + | MU | Maurīcija | 0 | 0 | + | MX | Meksika | 0 | 0 | + | NA | Namībija | 0 | 0 | + | NI | Nikaragva | 0 | 0 | + | NZ | Jaunzēlande | + | + | + | PA | Panama | 0 | 0 | + | PL | Polija | 0 | + | + | PY | Paragvaja | 0 | 0 | + | RO | Rumānija | 0 | + | + | RU | Krievija | 0 | 0 | + | SG | Singapūra | 0 | 0 | + | SK | Slovākijas Republika | 0 | + | + | SL | Slovēnija | 0 | + | + | SU | Salvadora | 0 | 0 | + | SZ | Svazilenda | 0 | 0 | + | TH | Taizeme | 0 | 0 | + | TN | Tunisija | 0 | 0 | + | TR | Turcija | 0 | 0 | + | UA | Ukraina | 0 | 0 | + | US | Amerikas Savienotās Valstis | + | + | + | UY | Urugvaja | 0 | 0 | + | ZA | Dienvidāfrika | 0 | 0 | + | ZW | Zimbabve | 0 | 0 | + | --------------------------------------------------